craciuncg/RoMedQA_v2 huggingface dataset:
Stresul stimulează secreția următorilor hormoni:
1. norepinefrină
2. tireostimulină
3. prolactină
4. cortizol
5. niciun răspuns corect
Răspuns corect: 134
Următoarele pot fi considerate asemănări între ficat și splină:
1. au aceeași sursă de vascularizație, trunchiul celiac
2. sunt organe cavitare cu rol în detoxifierea organismului
3. ambele au în structură țesut conjunctiv reticulat
4. conțin monocite care fagocitează eritrocitele îmbătrânite
5. niciun răspuns corect
Răspuns corect: 13
Articulația genunchiului:
1. conține cartilaj fibros
2. permite mișcări de flexie și extensie
3. este o amfiartroză
4. este o articulație sferoidală
5. niciun răspuns corect
Răspuns corect: 12
Afecțiunea provocată de acarieni:
1. niciodată nu cauzează leucocitoză
2. poate crește numărul de eozinofile
3. poate crește producția de IgE
4. se numește febra fânului
5. niciun răspuns corect
Răspuns corect: 23
Despre absorbția glucozei la nivel renal se poate afirma că:
1. are loc pe toată lungimea nefronului
2. se reabsoarbe printr-un mecanism independent de transportori proteici
3. se reabsoarbe printr-un proces realizat împotriva gradientului de concentrație
4. este posibilă datorită procesului de filtrare glomerulară
5. niciun răspuns corect
Răspuns corect: 34
Referitor la structura celulei este adevărat că:
1. nucleolii conțin ARN ce intervine în producerea unor subunități ale ribozomilor
2. nucleozomii sunt structuri ce intră în alcătuirea cromozomilor
3. în reticulul endoplasmatic neted are loc sinteza proteinelor
4. în aparatul Golgi proteinele și lipidele celulare sunt împachetate în ribozomi
5. niciun răspuns corect
Răspuns corect: 12
Despre vezica urinară se pot afirma următoarele:
1. mușchiul detrusor se contractă sub acțiunea stimulilor transmiși prin nervii pelvieni
2. prezintă un corp la nivelul căruia cele două uretere trec câțiva centimetri sub stratul muscular, prevenind refluxul urinei în micțiune
3. prezintă un sfincter extern, alcătuit din fibre musculare netede, controlat voluntar
4. la sexul masculin, se continuă cu uretra care traversează prostata, organ localizat superior vezicii
5. la sexul feminin, este localizată posterior de o sincondroză și anterior de uter și vagin
Răspuns corect: 15
Ioan primește un medicament care acționează la nivelul ansei Henle și blochează traversarea sodiului prin peretele tubular. Datorită acestui medicament:
1. volumul urinii nu se schimbă pentru că depinde doar de ADH
2. este afectat mecanismul contracurent
3. se creează un efect antidiuretic
4. crește volumul urinii
5. niciun răspuns corect
Răspuns corect: 24
Despre CAT (ciclul acizilor tricarboxilici) sunt corecte:
1. produce molecule de NADH+H+
2. produce molecule de FADH2
3. utilizează cele 4 molecule de acid piruvic provenite din glicoliză
4. nu produce CO2
5. niciun răspuns corect
Răspuns corect: 12
Direct din aortă se desprind următoarele ramuri, cu excepția:
1. artera subclaviculară dreaptă
2. artera carotidă comună dreaptă
3. artera carotidă comună stângă
4. arterele coronare
5. niciun răspuns corect
Răspuns corect: 12
Asociați tulburările de vedere cu tipurile de lentile utilizate în vederea corectării acestora:
1. datorită alungirii globului ocular, imaginea se formează anterior retinei - lentile biconcave
2. curbă neregulată la nivelul cristalinului ce determină difracția luminii - lentile convexe
3. incapacitatea bombării cristalinului - lentile concave
4. presbitismul - presupune corecție asemeni hipermetropiei
5. niciun răspuns corect
Răspuns corect: 14
În cursul ventilației pulmonare au loc:
1. contracția diafragmului, cu scurtarea cutiei toracice
2. ridicarea coastelor și creșterea diametrului antero-posterior al cavității toracice
3. difuziunea O2 și CO2 între alveolele pulmonare și sânge
4. variații atât ale presiunii pleurale cât și ale presiunii alveolare
5. retracția elastică a plămânilor concomitent cu relaxarea diafragmului
Răspuns corect: 245
Selectați afirmațiile corecte privind inspirația:
1. scade presiunea intraalveolară
2. prin contracția diafragmului, sternul se îndepărtează de coloana vertebrală, crescând diametrul antero-posterior al cutiei toracice
3. este un proces care aparține ventilației pulmonare, fiind reglat de centrii nervoși situați în bulbul rahidian și puntea lui Varolio
4. asigură intrarea aerului atmosferic din alveole în capilarele pulmonare
5. crește presiunea în venele mari din cavitatea toracică și abdominală
Răspuns corect: 13
Despre ciancobalamină este adevărat că:
1. este necesară pentru maturarea globulelor roșii
2. se mai numește vitamina B2
3. deficitul ei produce deficit de factor intrinsec
4. deficiența determină apariția de eritrocite mari și palide
5. niciun răspuns corect
Răspuns corect: 14
Dendritele neuronilor ce aparțin ganglionilor de pe traiectul nervilor cranieni preiau impulsul nervos de la nivelul:
1. celulelor senzoriale din crestele ampulare
2. celulelor fotoreceptoare din retină
3. exteroceptorilor din structura pielii feței
4. celulelor receptoare din organul Corti
5. receptorilor gustativi de la nivelul limbii
Răspuns corect: 1345
Care dintre afirmațiile privind discul întunecat sunt corecte?
1. este format numai din filamente de miozină
2. este delimitat de două membrane Z succesive
3. prezintă în centru banda H, care se îngustează în timpul contracției
4. își modifică dimensiunile în timpul contracției musculare
5. apare în structura miofibrilei din fibra musculară striată
Răspuns corect: 35
Alegeți asocierea corectă dintre noțiunile X, Y și Z, știind că X = numele macrofagului, Y = țesutul în care acesta poate fi întâlnit, iar Z = un rol îndeplinit:
1. X = histiocit, Y = alveole pulmonare, Z = inițierea răspunsului imun
2. X = microglie, Y = țesut nervos, Z = acționează în cazul inflamațiilor sau a leziunilor
3. X = celulă Kupffer, Y = ficat, Z = fagocitoza globulelor roșii și albe îmbătrânite
4. X = osteoblast, Y = os, Z = remodelare osoasă sub influența hormonilor sexuali
5. niciun răspuns corect
Răspuns corect: 23
Într-o zi caniculară un pacient vârstnic este adus la spital în șoc cauzat de deshidratare severă. Referitor la acest pacient este adevărat că:
1. rata filtrării glomerulare este probabil scăzută
2. concentrația ADH-ului din sânge este scăzută
3. cantitatea urinei formate este mică
4. concentrația aldosteronului este scăzută
5. niciun răspuns corect
Răspuns corect: 13
Celulele procariote:
1. prezintă nucleu
2. nu se divid prin mitoză
3. le găsim în structura plantelor
4. nu conțin organite
5. niciun răspuns corect
Răspuns corect: 24
Despre filtrarea glomerulară se poate afirma:
1. se filtrează aproximativ 7,5 l de sânge pe oră
2. scade consecutiv cu creșterea presiunii coloid osmotice a sângelui
3. se realizează în tubul contort proximal
4. la un bărbat sănătos se filtrează 180 de litri de plasmă pe zi
5. niciun răspuns corect
Răspuns corect: 24
În epiderm se găsesc:
1. vase de sânge
2. terminații nervoase libere
3. stratul germinativ al epiteliului pluristratificat keratinizat
4. stratul cornos al epiteliului pluristratificat keratinizat
5. glomerulii glandelor sudoripare
Răspuns corect: 234
Factorii care influențează rata difuziunii gazelor prin membrana alveolo-capilară sunt:
1. presiunea parțială a gazului în alveolă
2. dimensiunea membranei respiratorii
3. presiunea parțială a gazului în capilarul pulmonar
4. coeficientul de difuziune al gazului
5. niciun răspuns corect
Răspuns corect: 1234
Care dintre următoarele afirmații privind sistola ventriculară sunt adevărate?
1. în timpul fazei de ejecție cele două ventricule expulzează volume sistolice egale în circulațiile corespunzătoare
2. în timpul desfășurării ei, presiunea arterială atinge valoarea maximă
3. se desfășoară între momentul închiderii valvelor atrio-ventriculare și cel al deschiderii valvelor semilunare
4. conține două faze: relaxare izovolumetrică și de ejecție
5. în faza de ejecție are loc înmagazinarea unei părți a energiei sistolice sub formă de energie elastică a pereților arteriali
Răspuns corect: 125
Articulația elipsoidală:
1. permite mișcări de alunecare în mai multe direcții
2. nu permite mișcarea de rotație
3. prezintă o suprafață în formă de scripete
4. este o articulație biaxială
5. niciun răspuns corect
Răspuns corect: 24
Hormonii care influențează reabsorbția tubulară sunt:
1. aldosteronul, care menține presiunea osmotică a mediului intern, prin reabsorbția de sodiu
2. vasopresina, care adaptează volumul diurezei la starea de hidratare a organismului, prin reabsorbția facultativă a apei
3. calcitonina, care determină hipercalcemie, prin stimularea reabsorbției de calciu
4. mineralocorticoizii, care produc kaliurie și acidurie, prin reabsorbția de potasiu sau hidrogen
5. parathormonul, care modifică fosfatemia, prin inhibarea reabsorbției fosfaților anorganici
Răspuns corect: 125
Referitor la structura rinichilor este adevărat că:
1. coloanele renale fac parte din medulara renală
2. aparatul juxtaglomerular este o structură celulară localizată în apropierea glomerulului
3. rețeaua capilarelor peritubulare se formează din arteriola eferentă
4. pereții tubului contort proximal nu conțin microvilozități
5. niciun răspuns corect
Răspuns corect: 23
Ionii de bicarbonat:
1. neutralizează aciditatea chimului gastric
2. au acțiune asemănătoare cu anionii din sucul gastric
3. scad pH-ui sucului intestinal
4. cresc pH-ul sucului intestinal
5. niciun răspuns corect
Răspuns corect: 14
Sebumul:
1. este secretat de glande merocrine
2. reprezintă un bun mediu de creștere pentru bacterii
3. conține în principal lipide
4. este secretat de glande alveolare simple
5. niciun răspuns corect
Răspuns corect: 34
Despre calea optică sunt corecte afirmațiile:
1. nervul optic conține fibre de la un singur glob ocular
2. axonii celulelor ganglionare formează tractul optic
3. receptorul este și protoneuronul căii
4. al doilea neuron al căii optice se află în metatalamus
5. niciun răspuns corect
Răspuns corect: 12
Circulația sistemică:
1. începe în ventriculul stâng prin artera aortă, care transportă sânge cu oxigen și substanțe nutritive
2. începe în atriul stâng prin artera aortă, care transportă sânge cu oxigen și substanțe nutritive
3. se termină în ventriculul drept prin cele 2 vene cave
4. începe în ventriculul drept prin artera aortă, care transportă sânge cu oxigen și substanțe nutritive
5. se termină în atriul drept prin cele 2 vene cave
Răspuns corect: 15
Următoarele afirmații sunt false:
1. rezistența la flux este invers proporțională cu lungimea vasului
2. presiunea sanguină și rezistența la flux determină cantitatea de sânge care curge printr-un vas într-o perioadă de timp
3. vâscozitatea sanguină influențează rezistența la curgere
4. presiunea coloid-osmotică este dependentă de prezența globulinelor din sânge
5. niciun răspuns corect
Răspuns corect: 14
Un pacient se prezintă în clinica de endocrinologie pentru următoarele acuze: tahicardie, tegumente umede și calde, exoftalmie. Cel mai probabil acest pacient:
1. în condiții normale, TSH-ul ar trebui să scadă prin feedback negativ
2. este posibil un exces de TSH
3. cel mai probabil, pacientul va prezenta o creștere în greutate
4. poate prezenta o stare de slăbiciune generalizată
5. niciun răspuns corect
Răspuns corect: 12
Care dintre următoarele afirmații referitoare la aorta descendentă abdominală sunt corecte:
1. are ramuri parietale și viscerale; dintre ramurile viscerale fac parte arterele renale și arterele mezenterice
2. se bifurcă în ramurile terminale la nivelul articulației sacro-iliace
3. este așezată în stânga venei cave inferioare
4. se bifurcă în ramurile terminale superior de cisterna chili
5. emite trunchiul celiac și este situată posterior de corpul pancreasului
Răspuns corect: 135
La vascularizația pereților trunchiului participă:
1. ramuri parietale din aorta descendentă abdominală
2. ramuri din artera subclaviculară
3. ramuri parietale din aorta descendenta toracică
4. artera axilară
5. niciun răspuns corect
Răspuns corect: 1234
Lichidul sinovial:
1. este secretat de membrana seroasă, numită periost
2. este un lichid transcelular
3. este un lichid vâscos, cu rol lubrifiant
4. se localizează în cavitatea articulară a amfiartrozelor
5. niciun răspuns corect
Răspuns corect: 23
În timpul inspirației:
1. coastele se ridică în sus și în exterior
2. plămânii urmează expansiunea toracică
3. diafragmul se contractă și se mișcă în sus
4. la începutul ei, crește presiunea aerului din căile aeriene
5. niciun răspuns corect
Răspuns corect: 12
Precizați care dintre următoarele perechi de oase nu se articulează între ele:
1. coasta 11 cu sternul
2. oasele coxale spre posterior
3. oasele coxale spre anterior
4. rotula cu femurul
5. niciun răspuns corect
Răspuns corect: 12
Referitor la esofag este adevărat că:
1. este un organ tubular ce traversează diafragmul
2. glandele esofagiene secretă amilază
3. peretele esofagului nu conține fibre musculare netede
4. peretele esofagului conține fibre musculare striate
5. niciun răspuns corect
Răspuns corect: 14
Aglutininele anti-Rh:
1. apar în timpul primei sarcini a unei mame Rh negativ cu făt Rh pozitiv
2. apar după naștere la copilul Rh pozitiv cu mamă Rh negativ
3. sunt proteine plasmatice din clasa gamma-globulinelor
4. produc hemoliză în organismul unei mame cu sânge Rh negativ
5. produc hemoliză în sângele fătului Rh pozitiv
Răspuns corect: 35
Pătrunderea apei în organism se poate realiza prin:
1. prin procese catabolice ce au ca produs final apa
2. este asigurată prin procesul activ al secreției tubulare
3. se produce prin absorbție la polul apical al celulelor din mucoasa intestinală ce tapetează colonul
4. prin fiziologia aparatului respirator
5. niciun răspuns corect
Răspuns corect: 13
Când privim un obiect aflat în lumină puternică, la 30 cm de ochi:
1. obiectul este văzut clar prin scăderea razei de curbură a cristalinului
2. se produce mioză prin contracția unor mușchi netezi
3. obiectul privit este văzut clar cu efort de acomodare maximă
4. în celulele fotoreceptoare se descompun iodopsina și rodopsina
5. niciun răspuns corect
Răspuns corect: 124
Pe fața medială a emisferelor cerebrale se află:
1. scizura calcarină
2. șanțul corpului calos
3. șanțul parieto-occipital
4. șanțul olfactiv
5. niciun răspuns corect
Răspuns corect: 123
Selectați informațiile adevărate:
1. fibrinogenul este o proteină prezentă ȋn plasmă
2. anticorpii sunt proteine plasmatice cu rol ȋn imunitate
3. volemia contribuie la menținerea presiunii arteriale
4. factorul Rh este un antigen prezent la 85 % din populație
5. trombina intervine ȋn hemostaza primară
Răspuns corect: 1234
O secvență de ADN conține în total 500 de nucleotide din care 105 sunt nucleotide cu adenină, 135 sunt nucleotide cu citozină și 75 sunt nucleotide cu timină. Prin transcripția acestei secvențe de ADN se formează un lanț de ARNm care conține:
1. 15% nucleotide cu guanină
2. 27% nucleotide cu adenină
3. 21% nucleotide cu uracil
4. 37% nucleotide cu citozină
5. niciun răspuns corect
Răspuns corect: 34
Care dintre următoarele reprezintă roluri ale testosteronului la adult:
1. menținerea caracterelor sexuale masculine
2. creșterea masei musculare
3. stimularea producerii spermatozoizilor
4. stimularea sintezei proteice
5. creșterea nivelurilor sanguine de FSH și LH
Răspuns corect: 24
Despre splină, următoarele afirmații sunt false:
1. pilierii diafragmatici căptușesc aorta abdominală și la nivelul diviziunii trunchiului celiac
2. suprafața ei costo-diafragmatică este convexă
3. este drenată de vena splenică, afluent direct al venei porte, fiind localizată anterior de corpul unui organ glandular
4. este bogat reprezentată de limfocite B și T
5. niciun răspuns corect
Răspuns corect: 13
Alegeți enunțurile adevărate privind ramurile terminale ale aortei:
1. sunt însoțite de venele iliace comune, care adună sângele venos doar de la nivelul bazinului
2. sunt situate, pe toată lungimea lor, sub nivelul diafragmei și deasupra cisternei chili
3. se divid în arterele iliace interne și externe și asigură, prin ramurile acestora, vascularizația membrului inferior și a unor viscere din bazin
4. își au originea în porțiunea abdominală a aortei descendente, care emite și ramuri parietale și viscerale
5. se bifurcă la nivelul articulației sacro-iliace
Răspuns corect: 345
Identificați afirmațiile corecte despre glanda mamară:
1. estrogenii stimulează dezvoltarea glandei mamare
2. de la nivelul glandei mamare stângi limfa este colectată în final în canalul toracic
3. prezintă alveole înconjurate de celule mioepiteliale
4. împreună cu părțile moi înconjurătoare formează mamela
5. niciun răspuns corect
Răspuns corect: 1234
Despre proteinele integrate sunt adevărate afirmațiile:
1. pot fi canale ionice
2. transportă pasiv clorul prin membrana enterocitului
3. traversează bistratul hidrofil al plasmalemei
4. formează un strat hidrofob
5. niciun răspuns corect
Răspuns corect: 123
Folosind termenii direcționali este adevărat că:
1. vezica biliară și colonul ascendent sunt ipsilaterale
2. duodenul este localizat anterior colonului transvers
3. colonul ascendent și colonul descendent sunt ipsilaterale
4. mușchii peretelui toracic sunt superficiali față de organele din cavitatea toracică
5. niciun răspuns corect
Răspuns corect: 14
Referitor la dezvoltarea celulelor sistemului imun sunt adevărate următoarele, cu excepția:
1. timozina ajută la diferențierea celulelor stem
2. hemocitoblastul este o celulă precursoare imatură
3. limfocitele B se maturează în nodulii limfatici din tractul gastrointestinal
4. limfocitele T se maturează pe aceeași cale cu celulele „natural killer”
5. niciun răspuns corect
Răspuns corect: 14
Alegeți afirmația/afirmațiile corectă/corecte din cele de mai jos:
1. atomii nu sunt stabili când pe stratul extern se află un număr complet de electroni
2. kryptonul este un element inert
3. când o reacție se soldează cu pierderea de electroni se numește reducere
4. izotopii au același număr atomic dar masă atomică diferită
5. niciun răspuns corect
Răspuns corect: 24
O substanță împiedică deschiderea canalelor de sodiu. Din această cauză:
1. nu se declanșează potențial de acțiune în axonii amielinici
2. prin scăderea inhibiției se generează potențiale postsinaptice mai mari
3. nu are loc repolarizarea, neuronii rămân în stare depolarizată
4. nu se declanșează potențial de acțiune în axonii mielinizați
5. niciun răspuns corect
Răspuns corect: 14
Referitor la cavitățile și regiunile corpului, precum și conținutul acestora, este adevărat că:
1. mușchiul diafragmatic separă cavitatea abdominală de cea pelvină
2. inima este situată în mediastin, aproximativ între a doua și a cincea coastă
3. mediastinul conține noduli limfatici
4. organele reproducătoare se află în partea superioară a cavității peritoneale
5. niciun răspuns corect
Răspuns corect: 23
Alegeți afirmațiile adevărate privind inervația stomacului:
1. este realizată și de neuroni intramurali ce aparțin sistemului nervos vegetativ simpatic și parasimpatic
2. este reprezentată de fibre motorii vegetative cu originea în bulb, punte și măduva spinării
3. asigură, prin componenta simpatică, inhibiția secreției gastrice, efect indus și de somatostatină
4. este asigurată și de fibre postganglionare incluse în structura nervului splanhnic mare
5. controlează activitatea secretorie și motorie a acestui viscer
Răspuns corect: 35
Referitor la foliculii primari ai ovarului este adevărat că:
1. se află sub efectul direct al GnRH
2. la naștere sunt prezenți în număr de aproximativ 2 milioane
3. rămân în profaza I
4. în momentul menarhei sunt prezenți în număr de aproximativ 75 de mii
5. niciun răspuns corect
Răspuns corect: 24
Următoarele afirmații legate de anatomia cordului sunt adevărate:
1. vena cavă superioară se află anterior de artera pulmonară dreaptă
2. venele pulmonare se află anterior față de venele cave
3. al doilea vas care se formează din aortă este artera carotidă comună stângă
4. emergența aortei se află posterior de emergența trunchiului pulmonar
5. niciun răspuns corect
Răspuns corect: 14
Despre reticulul endoplasmatic este adevărat:
1. cel neted prezintă atașați ribozomi
2. în cel neted are loc sinteza lipidelor
3. este o rețea de membrane interconectate
4. cel rugos are rol în depozitarea calciului
5. niciun răspuns corect
Răspuns corect: 23
Următorii hormoni au efecte pe metabolismul proteic:
1. testosteronul, prin efectul său puternic anabolizant
2. insulina, prin captarea aminoacizilor în mușchi și stimularea sintezei proteice
3. cortizolul liber, prin scăderea anabolismului în ficat
4. somatotropul, prin stimularea proceselor de sinteză a proteinelor
5. glucagonul, prin inhibarea proteolizei
Răspuns corect: 124
Maria are o criză histerică și hiperventilează. Datorită modificărilor echilibrului acido-bazic este adevărat că:
1. are o concentrație crescută a dioxidului de carbon
2. prin urină se elimină mai puțini ioni de hidrogen
3. scade reabsorbția ionilor de bicarbonat
4. aciditatea lichidului cefalorahidian este crescută
5. niciun răspuns corect
Răspuns corect: 23
Procese stiloide întâlnim la nivelul:
1. radiusului
2. osului temporal
3. osului occipital
4. humerusului
5. niciun răspuns corect
Răspuns corect: 12
În alcătuirea viscerocraniului participă următoarele oase:
1. vomer
2. maxila
3. cornete nazale inferioare
4. atlas
5. zigomatic
Răspuns corect: 1235
Despre configurația sarcomerului se poate afirma:
1. contracția sarcomerului presupune modificarea lungimii filamentelor de miozină
2. în timpul contracției musculare, lungimea filamentului de miozină este constantă
3. banda H luminoasă se găsește în centrul discului clar
4. membrana Z este situată la jumătatea distanței dintre două benzi H
5. niciun răspuns corect
Răspuns corect: 24
Conțin musculatură circulară:
1. mușchiul ciliar
2. buzele
3. porțiunea superioară a stomacului
4. capătul terminal al esofagului
5. niciun răspuns corect
Răspuns corect: 1234
Alegeți asocierile corecte între hormon și procesul metabolic influențat de acesta:
1. cortizol - lipoliză
2. gastrină - secreție de HCl
3. hormon adrenocorticotrop - melanogeneză
4. triiodotironina - metabolism bazal
5. adrenalină - glicogenoliză
Răspuns corect: 145
Selectați afirmațiile adevărate:
1. corpul calos este despărțit printr-un șanț de girusul situat dedesubtul lui
2. potențialul de acțiune se dezvoltă numai atunci când stimulul are un prag minim de -55V
3. sângele ce pleacă de la nivelul istmului tiroidian se varsă și în vena brahiocefalică stângă în mod direct
4. posterior de trahee se găsește un organ musculo-tubular cu o lungime similară cu cea a unui organ abdominal care secretă colecistokinină
5. niciun răspuns corect
Răspuns corect: 34
Referitor la sistemul reproducător feminin este adevărat că:
1. fecundarea poate să se producă doar dacă ovulul, pe traseul său prin trompa uterină, întâlnește spermatozoizi în primele două zile
2. fimbriile sunt parte din ampula trompei uterine
3. fiecare ovar este susținut de ligamentul ovarian și ligamentul suspensor
4. în mod normal sunt necesare șapte-opt zile pentru ca un ovul să treacă din infundibul în uter
5. niciun răspuns corect
Răspuns corect: 13
Mezencefalul include:
1. stații sinaptice pentru căile vizuale și auditive - corpii geniculați
2. nuclei ai parasimpaticului cranian responsabili de motricitatea mușchilor oblici ai globului ocular
3. nucleii vegetativi responsabili de reflexele de acomodare la lumină
4. fibre ce aparțin căilor piramidale, extrapiramidale și unor fascicule ascendente - spinotalamice, spinocerebeloase directe
5. fibre eferente ale corpilor striați și eferențele nucleului roșu
Răspuns corect: 35
În termoreglare intervin:
1. sistemul simpatoadrenal
2. sângele
3. hipotalamusul
4. mezencefalul
5. niciun răspuns corect
Răspuns corect: 123
Următoarele secreții produc prin hidroliză compuși absorbabili:
1. pancreatică
2. gastrică
3. salivară
4. biliară
5. niciun răspuns corect
Răspuns corect: 12